钦定古今图书集成/理学汇编/文学典/第103卷 > 王廷相
## 钦定古今图书集成/理学汇编/文学典/第103卷 > 王廷相

按《列朝诗集》：“廷相字子衡，仪封人。弘治壬戌进士，改
庶吉士，授兵科给事中。以言事谪判亳州，召拜监察
御史，巡按陕西。以镇守廖銮诬奏下狱，再谪赣榆县
丞，稍迁宁国府同知，历四川按察使，拜副都御史，巡
抚四川。入为兵部侍郎，都察院左都御史，进兵部尚
书，提督团营，仍掌院事，加太子太保。罢归，卒年七十”
馀。有《家藏集》行世。子衡起何、李之后，凌厉驰骋，欲与
并驾齐驱。与郭介夫论诗，谓“《三百篇》比兴杂出，意在
辞表。《离骚》引喻借论，不露本情。而以《北征》《南山》诸篇
为诗人之变体，骚坛之旁轨。”其托寄亦高且远矣。其
序《李空同集》则云：“杜子美虽云大家，要自成己格尔。”
元稹称其薄风、雅，吞曹、刘，固知其溢言矣。其视空同，
规尚古始，无所不极，当何以云信斯言也？秦汉以来，
掩蔽前贤，牢笼百代，独空同一人乎？征之之推少陵
为溢言，而子衡之推空同乃笃论乎？子衡盛称何、李，
以谓侵谟匹雅，欱《骚》俪选，遐追周汉，俛视六朝。近代
词人，尊令卑古，大言不堑，未有甚于子衡者。嘉靖七
子，此风弥煽。微吾长“夜鞭弭中原，令有识者掩口失
笑”，实子衡导其前路也。子衡五七言古诗，才情可观，
而摹拟失真，与其论诗颇相反。今体诗殊无解会，七
言尤为笨浊，于以骖乘、何、李为之后劲，斯无愧矣。